22.8.2023
MT
Il-Ġurnal Uffiċjali tal-Unjoni Ewropea
L 207/3
(14)
B’mod parallel, mal-bidu, il-Kummissjoni għamlet il-kwestjonarji għall-produtturi esportaturi, għall-importaturi mhux relatati, għall-utenti u għall-produtturi tal-Unjoni disponibbli online.
Hija bagħtet ukoll il-kwestjonarju dwar il-makrodata lill-ilmentaturi.
Il-kwestjonarji saru disponibbli wkoll għall-importaturi mhux relatati u għall-utenti fuq l-istess sit web tad-DĠ Kummerċ (9).
(15)
Il-partijiet kollha ġew mistiedna jressqu l-fehmiet tagħhom, jissottomettu l-informazzjoni u jipprovdu evidenza ta’ sostenn sal-iskadenzi stabbiliti fin-Notifika ta’ Bidu.
Il-partijiet interessati kellhom ukoll l-opportunità li jikkummentaw dwar il-bidu tal-investigazzjoni u jitolbu seduta ta’ smigħ mal-Kummissjoni u/jew mal-Uffiċjal tasSeduta fil-proċedimenti kummerċjali.
1.7.
Kampjunar
1.7.1.
Kampjunar tal-produtturi esportaturi fir-RPĊ (16)
Fin-Notifika ta’ Bidu tal-investigazzjoni tar-rieżami ta’ skadenza, il-Kummissjoni ddikjarat li setgħet tieħu kampjun tal-produtturi esportaturi f’konformità mal-Artikolu 27 tar-Regolament bażiku.
(17)
Biex tiddeċiedi jekk kienx hemm bżonn li jittieħed kampjun u, jekk iva, biex tagħżel kampjun, il-Kummissjoni talbet lill-produtturi esportaturi kollha fir-RPĊ jipprovdu l-informazzjoni speċifikata fin-Notifika ta’ Bidu.
L-ebda produttur esportatur ma ppreżenta ruħu.
(18)
Barra minn hekk, il-Kummissjoni talbet lill-Missjoni tar-RPĊ għall-Unjoni Ewropea biex tidentifika u/jew tikkuntattja produtturi esportaturi oħra, jekk ikun hemm, li jistgħu jkunu interessati jipparteċipaw fl-investigazzjoni.
Madankollu, ma ngħatat l-ebda tweġiba.
(19)
Konsegwentement, il-Kummissjoni infurmat lill-awtoritajiet tar-RPĊ li fin-nuqqas ta’ kooperazzjoni, hija kienet beħsiebha tirrikorri għall-użu tal-fatti disponibbli skont l-Artikolu 28 tar-Regolament bażiku meta teżamina l-kontinwazzjoni jew ir-rikorrenza tas-sussidjar.
L-awtoritajiet tar-RPĊ ma rrispondewx.
1.7.2.
Kampjunar tal-produtturi tal-Unjoni (20)
Fin-Notifika ta’ Bidu tal-investigazzjoni tar-rieżami ta’ skadenza, il-Kummissjoni ħabbret li hija kienet għażlet proviżorjament kampjun tal-produtturi tal-Unjoni.
Il-Kummissjoni għażlet il-kampjun abbażi tar-rappreżentattività f’termini tal-volum tal-produzzjoni u tal-bejgħ tal-prodott simili fl-UE bejn l-1 ta’ Jannar u l-31 ta’ Diċembru 2021.
Dan il-kampjun kien jikkonsisti fi tliet produtturi tal-Unjoni.
Il-produtturi tal-Unjoni inklużi fil-kampjun kienu jirrappreżentaw madwar 41 % tal-volum totali stmat tal-produzzjoni u 37 % tal-bejgħ stmat tal-prodott simili fl-Unjoni.
Il-Kummissjoni stiednet lill-partijiet interessati jikkummentaw dwar il-kampjun provviżorju.
Ma wasal l-ebda kumment dwar il-kampjun provviżorju u għalhekk il-kampjun provviżorju ġie kkonfermat.
Il-kampjun huwa rappreżentattiv tal-industrija tal-Unjoni.
1.7.3.
Kampjunar ta’ importaturi mhux relatati (21)
Biex tiddeċiedi jekk kienx hemm bżonn li jittieħed kampjun u, jekk iva, biex tagħżel kampjun, il-Kummissjoni talbet lill-importaturi mhux relatati magħrufa kollha biex jipprovdu l-informazzjoni speċifikata fin-Notifika tal-Bidu.
Madankollu, l-ebda importatur ma kkoopera mal-Kummissjoni u pprovda l-informazzjoni mitluba.
1.8.
Kwestjonarji u żjarat ta’ verifika (22)
Il-Kummissjoni bagħtet kwestjonarju lill-Gvern tar-Repubblika tal-Poplu taċ-Ċina (“GTĊ”).
Ma waslet l-ebda tweġiba għall-kwestjonarju.
(9) https://tron.trade.ec.europa.eu/investigations/case-view?caseId=2616